b'\n_START_ARTICLE_\nMednarodna standardna klasifikacija poklicev\n_START_PARAGRAPH_\nMednarodna standardna klasifikacija poklicev (kratica ISCO za International Standard Classification of Occupations) je klasifikacija vseh poklicev, ki jo je izdala Mednarodna organizacija dela (ILO). Trenutno veljavna je klasifikacija ISCO-88, ki je \xc5\xbee tretja zapovrstjo; nadomestila je ISO-66, prva pa se je imenovala ISO-58._NEWLINE_Poklici so razvr\xc5\xa1\xc4\x8deni glede na naloge in odgovornosti zaposlenega. Posamezne dr\xc5\xbeave izdelujejo na osnoci klasifikacije ISCO lastne klasifikacije poklicev, saj vsi poklici niso v vseh dr\xc5\xbeavah isti in prenosljivi. V Evropski uniji so izdelali lastno klasifikacijo ISCO-88 (COM), ki poklice razdeljuje na 10 glavnih poklicnih skupin, 28 poklicnih skupin, 116 poklicnih podskupin in 390 poklicnih vrst.'